system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Comuna Popești, Vrancea?
assistant
Popești este o comună în județul Vrancea, Muntenia, România, formată din satele Popești (reședința) și Terchești.

Așezare 
Comuna se află în sudul județului, pe malul stâng al Râmnei și pe cel drept al Oreavului. Este traversată de șoseaua națională DN2, care leagă Focșaniul de Buzău.

Demografie 

Conform recensământului efectuat în 2021, populația comunei Popești se ridică la 2.814 locuitori, în creștere față de recensământul anterior din 2011, când fuseseră înregistrați 2.753 de locuitori. Majoritatea locuitorilor sunt români (95,24%), iar pentru 4,76% nu se cunoaște apartenența etnică. Din punct de vedere confesional, majoritatea locuitorilor sunt ortodocși (94,35%), iar pentru 5,01% nu se cunoaște apartenența confesională.

Politică și administrație 
Comuna Popești este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna făcea parte din plasa Marginea de Sus a județului Râmnicu Sărat și avea în compunere satele Popești și Runcu, iar populația totală era de 2460 de locuitori. În comună funcționau două biserici (una zidită în 1816 timpul domniei lui Ioan Gheorghe Caragea și în timpul episcopului Buzăului Kir Costandie de către familia jupânului Năstase Caraiman și de pitarul Mărgăritescu; și cealaltă zidită de locuitori în 1848) și o școală mixtă cu 117 elevi (deschisă pentru băieți în 1859 și pentru fete în 1878). Aceeași alcătuire este atestată și în 1925 de Anuarul Socec, comuna făcând parte din plasa Plăinești a aceluiași județ și având o populație de 3240 de locuitori.

În 1950, comuna a fost transferată raionului Focșani din regiunea Putna, apoi (după 1952) din regiunea Bârlad și (după 1956) din regiunea Galați. În 1968, comuna a trecut la județul Vrancea și a fost imediat desființată, iar satul Runcu a fost inclus în satul Popești, care a fost arondat comunei Urechești. Comuna Popești a fost reînființată în 2003, ea primind și satul Terchești.

Monumente istorice 
Singurul obiectiv din comuna Popești inclus în lista monumentelor istorice din județul Vrancea ca monument de interes local este monumentul eroilor din Primul Război Mondial, ridicat în 1938 în incinta bisericii din satul Popești. El este clasificat ca monument memorial sau funerar.

Vezi și 
 Subcarpații Vrancei (arie de protecție specială avifaunistică inclusă în rețeaua ecologică europeană Natura 2000 în România).

Note 

Popești